A NETFLIX DOKUMENTUMFILM-SOROZATA
Semmi sem ragadja meg úgy a képzeletünket, mint a nagymacskák.
Fenséges,
erős,
halálos lények.
De közelebb kerülve ezekhez a titokzatos állatokhoz
felfedezhetjük az életük másik oldalát.
Amelyet a gondoskodás,
az együttműködés
és a rugalmasság
megdöbbentő szintje jellemez.
Nem is gondolnánk, milyen érdekes az életük.
NAGYMACSKÁK
Ez a nőstényoroszlán három hónapja elhagyta a falkáját,
hogy megszülje a kölykeit.
A fiatal kölykökre komoly veszélyt jelent a többi oroszlán.
De most, hogy kicsit nagyobbak, készen áll a visszatérésre.
Egyedülálló anyaként nehéz gondoskodni a növekvő családról.
Gyakrabban kell vadásznia,
ehhez pedig magukra kell hagynia a kölyköket, és egyedül elindulni.
A nyílt szavannán könnyű észrevenni a zsákmányt.
De a ragadozót is.
Türelmesnek kell lennie.
A nagymacskák éjszaka veszélyesebbek.
Hihetetlenül jól látnak éjjel, hatszor jobban, mint az ember.
Ezért ilyenkor az oroszlánoké az előny.
Mivel egyedül vadászik, a lehető legközelebb kell osonnia, mielőtt támad.
Éjszaka vadászva a magányos oroszlán is majdnem olyan sikeres, mint a falka.
A probléma a zsákmány megtartása.
Az oroszlán a szavanna legnagyobb ragadozója.
Egy vagy két hiénával elbánik.
De egy egész klán? Nos, az már teljesen más.
Nem csak a zsákmány van veszélyben.
Az élete is.
Csakhogy ez az oroszlán nincs egyedül.
A családja megtalálta.
Velük együtt
már legyőzhetetlen.
A túlélésért folytatott verseny rendhagyó dologra kényszerítette az oroszlánokat.
Ők az egyetlen falkában élő nagymacskafaj.
Főleg a nőstények vadásznak.
A hímek fő szerepe a család védelme.
Amíg erősek maradnak, a kölykök biztonságban vannak.
De a nagymacskák világában sosem tartós a béke.
A gyilkolás a természet törvénye az evolúció kezdete óta.
Több mint tízmillió éve, Ázsia erdőségeiben,
újfajta ragadozó jelent meg.
A ködfoltos párduc ma is bepillantást nyújt abba,
hogy hogyan élhettek a korai macskák.
THAIFÖLD
A legkisebbek a nagymacskák között…
de a legmozgékonyabbak.
A rövid, izmos lábak,
a borotvaéles karmok…
a szabad bokaízületek…
és az ellensúlyozásban szerepet kapó farok miatt remekül másznak.
Még a majmok sincsenek biztonságban.
A méretéhez képest
a ködfoltos párducnak van a leghosszabb szemfoga a macskák közt.
Napjaink kardfogú tigrise.
A nagymacskák idővel lejöttek a fákról,
és nagyobbak és még erősebbek lettek.
Ahogy fejlődtek és új világokat hódítottak meg,
minden macskaféle kialakította saját, előnyt adó álcázását.
Még a legnagyobbak is beleolvadnak a tájba.
A tigris csíkjai a kusza növényzetet imitálják.
Az egyszínű szőrzet segít láthatatlanná válni a pumának,
még akkor is, ha nincs rejtekhely.
A leopárd foltjai az erdő árnyékait utánozzák,
hogy közel lopakodva támadhasson.
Az álcázás azonban nem csak a támadásban segít.
A védekezéshez is hasznos.
Egy rejtőzködő gepárdanya apró kölykeivel.
Csak tíznaposak. A nagymacskák ekkor a legsebezhetőbbek.
Alig nyílt ki a szemük. Teljesen az anyjukra vannak utalva.
A legtöbb nagymacska lassan, hasonló ütemben növekszik és fejlődik.
Még kilenc hét, amíg hús kezdenek fogyasztani…
hat hónap, mire abbahagyják a szopást…
és körülbelül kétévesen válnak képessé az önálló életre.
Hosszú és veszélyes út, míg a tehetetlen kölykökből halálos vadász lesz.
Ez főleg a legnagyobb nagymacskára igaz.
Ez az öthónapos tigriskölyök még korántsem felnőtt.
De már elkezdte megtanulni az erdei vadászat fortélyait.
Meg kell tanulnia kiválasztani a célpontot…
kitervelni a támadást…
és végrehajtani a rohamot.
Az áldozat szerepét most a fivére játssza.
A közös játékkal
biztonságban fejleszthetik képességeiket.
Ráadásul a testvérek elkapása remek szórakozás.
A játék a nagymacskák fejlődésének alapvető eleme.
De néhány leckét a saját kárukon kell megtanulniuk.
Ez a féléves leopárdkölyök az idő nagy részében lustálkodik.
Az anyja oldalán.
De amikor az anyja vadászik,
a legbiztonságosabb, ha nem mozdul.
De abban meg mi a buli?
Ideje kalandra indulni!
Nem túl magabiztos leereszkedés.
Jobb, ha profin csinálja.
Fontos, hogy a felnövekvő macska feszegesse a határait,
de jobb, ha realisztikus a cél.
A kafferbivaly.
Afrika egyik legveszélyesebb állata,
amely előszeretettel öl kölyköket.
A kezdők hibája.
Ez nem a vadásztudomány fejlesztésének pillanata.
Most azt kell megtanulnia, hogy bújjon el.
És mikor mentse az életét.
Már csak nyolc élete van…
és még sokat kell tanulnia.
Az anyja visszatérésekor
az egyik legnehezebb lecke következik.
Egy még élő varacskosdisznó.
Hátborzongató feladat,
de jó lehetőség gyakorolni a torokfogást, a nagymacskák gyilkos harapását.
A kölyök küszködik,
ezért a profi közbelép.
A nagymacskák az anyjukat figyelve tanulnak.
Az önálló élet elkezdéséhez
a fiatal leopárd számára minden készség és tapasztalat fontos.
Ezért kell annyi időt tölteniük az anyjuk felügyelete alatt.
Okavangóban a nőstényoroszlán visszatér a falkához.
Rivális oroszlánok veszik körül őket,
de a kölykök biztonságban vannak az apjuk védelme alatt.
Eddig
csak az anyjukkal ettek.
A kölykök ma a királlyal ebédelnek.
Közelről sokkal nagyobb.
A hímek csak akkor engedik át a húst a nőstényeknek, ha már ettek.
A kölykökkel elnézőbbek.
De van határ.
A nevelés főleg a nőstények dolga.
És mivel a hím alaposan jóllakott,
újra vadászniuk kell.
A falkának 40-nél is több tagja lehet.
A béke fenntartása nem könnyű.
Bonyolult társas életük miatt az oroszlánok a legokosabb nagymacskák.
Az intelligenciájuk gyilkosan hatékony csapattá teszi őket.
Vadászat közben minden nőstény tudja a dolgát.
A legnehezebb kijelöli leshelyét.
A könnyebb, gyorsabb segítők körülzárják a csordát.
A csapda készen áll.
A segítők 45 km/órával rohamoznak,
a várakozók felé terelve a csordát.
Ha valaki elhibázza…
egy másik veszi át a helyét.
Amikor a falka nappal csoportban vadászik,
kétszeres az esélyük a sikerre.
Mindenki részt kap.
Egyenlő nővérek szövetsége ez.
És bár akad civakodás…
nem szokott elfajulni.
A falka együtt erősebb.
A hím ismét kiköveteli a részét.
Igazságtalannak tűnik, de fontos, hogy a hímek erősek maradjanak a harchoz.
Egyre nagyobb a támadás veszélye.
Magányos hímek akarják megszerezni az uralmat a falka felett.
És megölni a kölyköket.
A családja védelmében
az apának minden erejére szüksége van.
PANTANAL BRAZÍLIA
A nagymacskák sikeréhez elengedhetetlen a területük védelme.
A világ legnagyobb mocsárvidéke nem tűnik ideálisnak a macskák számára.
Mégis itt élnek legnagyobb koncentrációban jaguárok.
Ezek a zömök és izmos állatok a nagymacskák világának pitbulljai.
Arányait tekintve
nekik a legerősebb az állkapcsuk.
Ez a felségterülete.
A hím jaguárok szagmintával jelölik meg a területüket.
És a szárazföldön és a vízben is járőröznek.
A legtöbb macskafélével ellentétben a jaguár kiválóan úszik.
A hímek nem csak maguknak őrzik a területüket.
Több nősténynek is van területe a territóriumán belül.
Ez a nőstény éppen fogamzóképes, és megérezte a hím szagát.
A következő napokban többször párosodnak,
így valószínűleg ő lesz az apja a kölyköknek.
Biztosnak kell lennie benne,
mert a riválisok folyton be akarnak lopakodni.
Egy szomszéd átlépte a terület határát.
A jaguárok próbálják kerülni a harcot.
Túl nagy a sérülés veszélye.
De amikor a párzás joga a tét, nem igazán van választásuk.
Elűzte a betolakodót.
Egyelőre.
A területszerzés kényszere extrém helyekre juttatta el a nagymacskákat.
A szibériai tigris Szibéria fagyos erdőségeiben él.
Az alacsony hőmérséklettől hosszú, tömött szőre védi meg.
Az indiai leopárdok Mumbai sikátoraiban húzzák meg magukat.
Kóbor kutyákra és más házi állatokra vadásznak
az éjszaka leple alatt.
Sőt, egy nagymacska még a világ legmagasabb hegységét is meghódította.
HIMALÁJA INDIA
A magasság 4000 méter.
Hideg van.
Ritka a levegő.
Nagyon nehéz a terep.
De ez a nőstény hópárduc így sem téveszt utat.
A rövid mellső és hosszú hátsó lábak,
valamint a rendkívül hosszú farok
egyensúlyt és mozgékonyságot biztosítanak a nehéz terepen.
Akár tízméteres ugrásokra is képes.
Széles, tömött szőrű tappancsa hótalpként viselkedik,
és megakadályozza, hogy elsüllyedjen a mély hóban.
Olyan kevés a táplálék,
hogy 777 négyzetkilométeres területen kell kóborolnia.
A hópárducok olyan nagy távolságot tesznek meg, hogy ritkán találkoznak.
Ehelyett szagmintákkal kommunikálnak.
A túlélés szélsőséges kihívásainak ellenére
ennek a nősténynek sikerült felnevelnie három kölyköt.
Majdnem két évig az anyjuktól függtek.
Most itt az ideje, hogy önállóan vadásszanak.
Ez itt korántsem könnyű.
De ez a fiatal kőszáli kecske egyikőjüknek esélyt kínál.
Ilyen magasságban vadászni kockázatos dolog.
A kőszáli kecske emelte a tétet.
Az anyja figyeli.
Egyedül kell megtennie.
Nagyon közel jár,
mégis reménytelenül messze van.
Kudarcnak tűnhet,
de még a csúcsragadozónak is ismernie kell a határait.
Idefent az élete múlhat ezen.
A három kölyök hamarosan magára marad,
és a megszerzett tudásukra kell támaszkodniuk.
Csakhogy van egy kihívás, amelyre nincsenek hatással.
A globális felmelegedés a hideghez alkalmazkodott állatokat
egyre magasabbra szorítja a hegyekben.
Minél magasabban vannak, annál kevesebb a hely.
A vadon eltűnésével
a nagymacskák konfliktusba kerülnek az emberrel.
Mivel veszélyesnek tartják őket mind ránk, mind a haszonállatokra…
és sportból és a testrészeikért is vadásznak rájuk…
a nagymacskákat az egész világon irtják…
és a kihalás felé sodródnak.
De van remény.
Ha adunk egy kis helyet ezeknek a fenséges állatoknak a világunkban,
csodálatos lehet az eredmény.
Ötven évvel ezelőtt ezekben a völgyekben a vadvilág nagy részét kiirtották.
Aztán betiltották a vadászatot és a gazdálkodást,
és a guanakók száma folyamatosan nő.
És amikor visszatér a zsákmány…
a ragadozók is megjelennek.
A pumát hegyi oroszlán néven is emlegetik.
Régen olyan kevés volt belőlük,
hogy magányos állatnak tartották őket.
Ma azonban már több puma él itt, mint Amerikában bárhol.
És kezdenek sosem látott módon viselkedni.
A pumák összejönnek, és megtűrik egymást.
Még a családon kívülieket is.
És ami még meglepőbb, megosztják az ételt.
A régiót visszahódítja a vadon,
és talán természetes viselkedésükhöz térnek vissza.
Lehetséges, hogy a nagymacskák talán nem is magányos gyilkosok.
Kiderült, hogy jobb csapatjátékosok, mint gondoltuk.
MASAI MARA REZERVÁTUM KENYA
A gepárd a leggyorsabb a nagymacskák között.
A gyorsaságra, és nem az erőre épít,
így aztán a legtörékenyebb is.
Összefogva azonban…
félelmetes erőt képviselnek.
Testvériséget alkotnak.
Nem koordinálnak, mint az oroszlánok.
A számok erejére építenek.
Mindegyik kiválaszt egy célpontot.
Aztán támadnak.
A játszma elkezdődött.
Ha egyikük kudarcot vall, a többi más célpontot választ.
Előbb vagy utóbb
valamelyikük célt ér.
És bár egy gepárd nehezen gyűrné le a zsákmányt…
összefogva képesek végezni vele.
A nagymacskák az erőiket egyesítve sikeresebb vadászokká válnak.
Az oroszlánoknál azonban az összefogás a védekezésben segít igazán.
Az okavangói kölykök gondtalanul játszanak.
Nem tudják, hogy hamarosan megváltozik az életük.
Ez a hang minden oroszláncsalád szívében félelmet ébreszt.
Kóborló hímek közelednek,
és a céljuk a falka megszerzése.
Ha sikerrel járnak, a betolakodók megölik a kölyköket,
hogy a nőstények tüzelni kezdjenek.
A falka hímjei próbálnak rájuk ijeszteni.
A betolakodók azonban nem hátrálnak meg.
A harc elkerülhetetlen.
Az nőstényoroszlánoknak biztonságba kell vinniük a kölyköket.
De a biztonságba vezető út lezáródott.
Ezek a macskák általában kerülik a vizet.
Jó okuk van rá.
Nincs választásuk.
Már nincs visszaút.
A legfiatalabb lemarad.
Már nincs messze…
Végre, anya vezetésével,
biztonságos helyre érnek.
De nem volt szerencsés mindenki.
A falka egyik hímje.
Az életét adta a kölyköket védve.
Az összecsapást csak az apjuk élte túl.
Még nem tudjuk, meddig sikerül megtartania az uralmát.
A kölykök, legalább egyelőre, biztonságban vannak.
Az erejük gyarapszik a falka szeretete és védelme alatt…
és az apjuk védelme alatt, aki az életét adná értük.
Minden nagymacska veszélyes és tragédiákkal teli életre születik.
De amíg megadjuk nekik a szabadságot,
ezek a csodálatos állatok fennmaradnak.
A feliratot fordította: Vass András